| Pilro groso |
| --- |
| *Calidris canutus rufa* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | ***Calidris*** |
| Especie: | ***C. canutus*** |

 |
| Nome binomial |
| ***Calidris canutus***(Linnaeus, 1758) |
| Distribución e rutas de migración das seis subespeiesDistribución e rutas de migración das seis subespeiesDistribución e rutas de migración das seis subespeies |
| Sinonimia |
| *Tringa canutus* |

O **pilro groso** ou **pilro gordo** (*Calidris canutus*) é unha ave limícola de tamaño mediano que cría en zonas de tundra do hemisferio norte.

Descrición
----------

Do tamaño aproximado dun merlo, entre 23 e 26 cm. A envergadura das alas vai dos 47 ós 53 cm. O peso, que varía segundo a subespecie, é de entre 100 e 200 gramos. Antes da migración poden chegar a multiplicar por dous o seu peso. Ten o pescozo e as patas, que son verdes agrisadas, curtos, e o bico escuro, dereito e de tamaño medio. Fora da época de cría teñen o lombo gris cinza e a parte inferior abrancazada, con liñas grises pouco visibles no peito e nos vaos. No tempo da reprodución a parte superior do corpo é negra con manchas grises. A cara, a gorxa e o peito son vermellos coa parte inferior clara. As subespecies *canutus, islandica* e *piersmai* son máis escuras e a *rufa* a máis clara.

Distribución
------------

Crían sobre todo na tundra en Groenlandia, Canadá, Alasca e Siberia. É unha ave migratoria de longa distancia que pasa os invernos no suroeste de África.

Subespecies e a súa distribución
--------------------------------

Ten seis subespecies, que, ordenadas segundo o tamaño son:

* *C. c. roselaari* (a meirande)
* *C. c. rufa*
* *C. c. canutus*
* *C. c. islandica*
* *C. c. rogersi*
* *C. c. piersmai* (a máis pequena)

Distribución e rutas migratorias das subespecies de Pilro gordo
Cartaz explicativo sobre o pilro groso na vila de Caión.
*C. c. piersmai* cría no norte de Siberia e pasa o inverno nas costas chas do noroeste de Australia, despois dunha parada no delta do río Amarelo na China. *C. c. rogersi* cría no noroeste de Siberia e emigra ó longo da costa chinesa ó sueste de Australia e norte de Nova Zelandia. *C. c. roselaari* reprodúcese no extremo norte de Alasca e pasa o inverno en Florida. Non está claro se algunhas poboacións desta subespecie emigran seguindo a costa do océano Pacífico para pasa-lo inverno na América central. *C. c. rufa*, que pon os ovos no noroeste do Canadá, segue a costa atlántica e, despois dunha parada no Brasil acaba a viaxe na Arxentina. *C. c. islandica*, que cría no norte de Groenlandia voa no inverno ó noroeste de Europa, con paradas en Islandia e poida que en Noruega. *C. c. canutus* ten as crías no norte de Siberia, máis ó oeste cá variedade *C. c.piersmai* e pasa a estación fría ó longo das costas do oeste de África.

Alimentación
------------

Aliméntanse principalmente de moluscos que tragan enteiros, partindo a casca cos músculos da morzoa. Na época reprodutora comen vermes e artrópodos acuáticos.

Reprodución
-----------

*Calidris canutus*.
Pilros gordos coa plumaxe invernal.
O pilro gordo cría na tundra de Siberia, Groenlandia, Canadá e Alasca. Crían illados: os niños están separados a miúdo por quilómetros de distancia. A femia pon 3 ou 4 ovos nun furado do chan cuberto de brión. Os ovos son chocados polos dous membros da parella. Os polos deixan o niño inmediatamente e comezan a alimentarse polos seus propios medios. En canto comezan a voar, os machos adultos comezan a viaxe migratoria. As aves novas séguenos días ou semanas máis tarde en solitario.

Adaptación ó voo de longa distancia
-----------------------------------

O pilro gordo fai a súa viaxe migratoria en etapas que poden acadar os 5.000 km. Para poder voar esas distancias comen grandes cantidades de alimento, o que fai que poidan dobrar o seu peso antes de comeza-la viaxe. Teñen depósitos de graxa distribuídos polo corpo, dos que sacan a enerxía necesaria durante o voo. Para facer sitio para eses depósitos sen comprometer a capacidade de voo, os seus órganos internos redúcense. A morzoa aumenta e diminúe de tamaño de acordo co tipo de alimentación: cando comen moluscos de casca dura, medra, mentres que o consumo de vermes e outras presas brandas activa a redución do seu tamaño e con isto a posibilidade de aumentar o tamaño dos depósitos de graxa.

Nomes comúns noutras linguas
----------------------------

* **Alemán**: Knutt
* **Danés**: Islandsk ryle
* **Finlandés**: Isosirri
* **Francés**: Bécasseau maubèche
* **Inglés**: Red Knot
* **Neerlandés**: Kanoet
* **Noruegués**: Polarsnipe
* **Sueco**: Kustsnäppa

Notas
-----

1. ↑  BirdLife International (2012). "*Calidris canutus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Lahuerta Mouriño, Fernando; Vázquez Álvarez, Francisco X.; Rodríguez Villanueva, Xosé L. (2000). *Vocabulario multilingüe de acuicultura*. Centro Ramón Piñeiro para a Investigación en Humanidades. ISBN 84-453-3316-X.
3. ↑  Penas Patiño, Xosé Manuel (2004). *Guía das aves de Galicia*. Baía Edicións. ISBN 978-84-96128-69-9.
4. ↑  "Pilro". *Dicionario de galego*. Arquivado dende o orixinal o 20 de decembro de 2016. Consultado o 17 de decembro de 2016.
5. ↑  Conde Teira, M. A. (1999). *Nomes galegos para as aves ibéricas: lista completa e comentada* (PDF). Chioglossa. Arquivado dende o orixinal (PDF) o 08 de novembro de 2017. Consultado o 17 de decembro de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pilro groso*** |

### Bibliografía

* *Shorebirds* von Hayman, Marchant and Prater ISBN 0-395-60237-8
* Piersma, T. de Goeij, T. P. & Tulp, I. 1993 *An evaluation of intertidal feeding habitats from a shorebird perspective: towards relevant comparisons between temperate and tropical mudflats*. Netherlands Journal of Sea Research 31, 503-512.
* Piersma, T. Dietz, M. W. Dekinga, A. Nebel, S. van Gils, J. A. Battley, P. F. & Spaans, B. 1999 *Reversible size-changes in stomachs of shorebirds: when, to what extent, and why?* Acta Ornithologia 34, 175-181.
* Tomkovich, P. S. 1992 *An analysis of the geographic variability in knots Calidris canutus based on museum skins*. Wader Study Group Bulletin 64 Supplement, 17-23.
* Tomkovich, P. S. 2001 *A new subspecies of Red Knot Calidris canutus from the New Siberian Islands*. Bulletin of the British Ornithologists Club 121, 257-263.
* Tulp, I. Schekkerman, H. Piersma, T. Jukema, J. de Goeij, P. & van de Kam, J. 1998 *Breeding waders at Cape Sterlegova, northern Taimyr, in 1994*. Zeist: WIWO - Report 61.

### Ligazóns externas

* - Cornell Lab of Ornithology - Red Knot *(en inglés)*
* - USGS - Pilro gordo (Red Knot) *(en inglés)*
* - South Dakota Birds - Pilro gordo (Red Knot) Información e fotos *(en inglés)*
* - eNature.com - Pilro gordo (Red Knot) *(en inglés)*

|  |  |
| --- | --- |
| Control de autoridades | 
* Wd: Q27124
* EBID: ID
* GND: 1036115305

 |

|  |  |
| --- | --- |
| Identificadores taxonómicos | 
* ADW: Calidris\_canutus
* Avibase: B5CE8FAD18923A94
* BioLib: 8634
* BirdLife: 22693363
* CMS: calidris-canutus
* Dyntaxa: 103065
* eBird: redkno
* EOL: 45509223
* EUNIS: 935
* FE: 96793
* FE-New: ID
* Fossilworks: 369399
* GBIF: 2481765
* GNAB: red-knot
* IBC: ID
* iNaturalist: 3845
* IRMNG: 10455543
* ISC: 90062
* ITIS: 176642
* IUCN: 22693363
* NBN: NBNSYS0000000151
* NCBI: 227173
* SeaLifeBase: 153033
* Soortenregister: 139277
* TAXREF: 3192
* WoRMS: 147433
* Xeno-canto: Calidris-canutus

 |

|  |  |
| --- | --- |
| Identificadores | 
* UMLS: C1462857

 |